Վակավիլ

Վակավիլ (Vacaville), քաղաք ԱՄՆ-ի Կալիֆոռնիա նահանգի Սոլանո շրջանում, Սակրամենտոյից 56 կիլոմետր (35 մղոն), Սան Ֆրանցիսկոյից 89 կիլոմետր (55 մղոն) հեռավորության վրա: Հիմնադրվել է 1851 թվականին և կոչվել է Խուան Մանուել Վակայի անունով: Բնակչության թվաքանակով Սոլանո շրջանում գրավում է երրորդ տեղը. 2020 թվականի մարդահամարի տվյալներով Վակավիլում ապրում էր 102.386 մարդ: Ժողովրդագրություն Պատմություն Ներկայիս Վակավիլի տարածքը նախքան եվրոպացիների գալը բնակեցված էր բնիկ ամերիկյան՝ հնդկացիական ցեղերով: Այստեղ առաջին եվրոպացի բնակիչներն ու հետազոտողները եղել են Խուան Մանուել Վական և Խուան Ֆելիպե Պենյան, ովքեր 1842 թվականին հողային դրամաշնորհ էին ստացել: 1851 թվականի դեկտեմբերի 13-ին ստորագրվել է համաձայնագիր, որի համաձայն Խուան Վական քաղաքական գործիչ Ուիլյամ Մաքդոնալդին է փոխանցել ինը քառակուսի մղոն տարածք՝ քաղաք ստեղծելու համար: Վակավիլը պաշտոնապես քաղաքի կարգավիճակ է ստացել 1892 թվականին: Այստեղ առաջին տարրական դպրոցը կառուցվել է 1885 թվականին, իսկ առաջին ավագ դպրոցը՝ 1898 թվականին: 2020 թվականին քաղաքի մի մասը տարհանվել է հրդեհի պատճառով, որը մի շարք տներ ու ֆերմաներ է այրել: Աշխարհագրություն Վակավիլը հարավից և արևմուտքից եզերված է Վակա լեռներով, իսկ հյուսիսից և արևելքից՝ Սակրամենտոյի հովտով։ Քաղաքի սահմաններում է գտնվում Լագուն Վելի լիճը, որն ունի 105 ակր (0.42 կմ²) մակերես։ Պատկերասրահ Անվանի անձինք Դենիս Ալեքսինո - քիքբռնցքամարտիկ, աշխարհի ութակի չեմպիոն։ Ուիլիս Լին Ջեփսոն - բուսաբան և բնապահպան Թոնի Նյուսոմ - դերասանուհի, կատակերգու և երաժիշտ. հնչյունավորում է Բեքեթ Մարիներին «Աստղային ուղիներ։ Ստորին տախտակամածներ» ֆիլմում։ Քարսոն Սթրոնգ - ֆուտբոլիստ քվոթերբեք, խաղում է «Միչիգան Փանթերս»-ում։ Ֆրենկ Հ. Բաք - քաղաքական գործիչ, մրգերի մագնատ և կառուցապատող Բևեռլի Հիլզում, Կալիֆոռնիա։ Արթուր Ադամս - կոմիքսների հեղինակ, նկարիչ Ջեյքոբի Շեդիքս - երգերի հեղինակ, երգիչ, հեռուստահաղորդավար Սինդի Շիհան - քաղաքական-հասարակական գործիչ Քեյսի Շիհան - ամերիկացի զինվորական, որ զոհվել է իրաքյան պատերազմում Ծանոթագրություններ Արտաքին հղումներ Պաշտոնական կայք Vacaville Visitor's Bureau